《谷隐饮中以采菱渡头风起策杖村西日斜为韵探得采头二字 其二》
宋代·李廌

山川纳商气，凛凛天地秋。草木将玄黄，讵肯乌我头。

蚤岁谬怀璧，轗𨎹辙欲周。富贵来无期，舍鞅息林丘。

复弃农圃业，为兹山水游。来寻弥天释，软语忘百忧。

夜倾双玉壶，禅诙互相酬。试浇磈磊胸，洗我千斛愁。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。